Ole F. Bergan reiste selv til sportsforretninger i Kristiania for å selge inn ryggsekken, men ble møtt med skepsis. William Schmidt på Karl Johan kjøpte to ryggsekker, på den betingelse at han fikk selge dem som engelske ryggsekker, da alt som var engelsk var populært på den tiden. Etter hvert solgte Schmidt flere og flere av dem, og Ole F. Bergan våget seg til å stemple ryggsekkene med «Bergans meis og rygsæk» .